|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΛΑΚΩΝΙΑΣ**  **ΔΗΜΟΣ ΕΥΡΩΤΑ** |  | **Σκάλα 14 / 07 /2025**  **Αριθμ. Πρωτ: 12.969** |

Ο ΔΗΜΑΡΧΟΣ ΕΥΡΩΤΑ

Έχοντας υπόψη :

1) το άρθρο 103 του ΔΚΚ

2) το άρθρο 192 του ΔΚΚ

3) τις διατάξεις του ΠΔ 270/81

4) την υπ’ αριθμόν 87 /2025 απόφαση του Δημοτικού Συμβουλίου

5) την αριθμ. 02 /2025 απόφαση της Κοινότητας ΑΛΕΠΟΧΩΡΙΟΥ.

6) την αριθμ. 108 /2025 απόφαση της Δημοτικής Επιτροπής με την οποία καθορίστηκαν οι όροι της δημοπρασίας

**ΠΡΟΚΗΡΥΣΣΕΙ**

Δημοπρασία πλειοδοτική **,**φανερή και προφορική, για την εκμίσθωση δημοτικού ακινήτου όπως περιγράφεται παρακάτω:

**1) Περιγραφή του ακινήτου**

**Πρόκειται για το**  Διαμέρισμα 5ου ορόφου 91,89 τ.μ. Γ΄ Σεπτεμβρίου 145 & Ιθάκης 61 ΑΘΗΝΑ. Το υπ΄ αριθμόν 14 διαμέρισμα αποτελείται από τέσσερα (4) δωμάτια, χώλ, μαγειρείο, λουτρό, αποχωρητήριο υπηρεσίας και αποθήκης. **Το ακίνητο μπορεί να χρησιμοποιηθεί ως κατοικία.**

**2) Τρόπος Διενέργειας της Δημοπρασίας**

Η δημοπρασία είναι πλειοδοτική, φανερή και προφορική, διεξάγεται δε κατά την ορισθείσα ημέρα και ώρα που αναφέρεται παρακάτω. Η δημοπρασία μπορεί να συνεχιστεί και πέραν της οριζόμενης στη διακήρυξη ώρας, εφ' όσον εξακολουθούν άνευ διακοπής οι προσφορές. Για τη συνέχιση της δημοπρασίας και πέραν της οριζόμενης ώρας αποφασίζει η Επιτροπή , η απόφαση της οποίας καταχωρείται στα πρακτικά.

Οι προσφορές των πλειοδοτών αναγράφονται στα πρακτικά κατά σειρά εκφωνήσεως μετά του ονοματεπωνύμου του πλειοδότη. Πάσα προσφορά είναι δεσμευτική δια τον εκάστοτε πλειοδοτούντα, η δέσμευση δε αύτη μεταφέρεται αλληλοδιαδόχως από τον πρώτο στους ακόλουθους και επιβαρύνει οριστικώς τον τελευταίο πλειοδότη.

Αν κάποιος πλειοδοτεί για λογαριασμό άλλου, οφείλει να δηλώσει τούτο προς την επί της δημοπρασίας επιτροπή, προ της ενάρξεως του συναγωνισμού, παρουσιάζοντας και το προς τούτο νόμιμο πληρεξούσιο έγγραφο, αλλιώς θεωρείται ότι μετέχει για δικό του λογαριασμό.

Η απόφαση της επί της δημοπρασίας επιτροπής περί αποκλεισμού ενδιαφερομένου να συμμετάσχει στη δημοπρασία, επειδή δεν πληρεί τους υπό της οικείας διακηρύξεως προβλεπόμενους όρους, αναγράφεται στα πρακτικά. Τα πρακτικά της δημοπρασίας συντάσσονται εφ' απλού χάρτου.

**3) Τόπος και ημέρα διεξαγωγής της δημοπρασίας**

Η δημοπρασία θα διεξαχθεί την 22-07-2025 , ώρα 12:00 στο Δημοτικό κατάστημα Σκάλας ενώπιον της αρμόδιας επιτροπής.

**4) Ελάχιστο όριο της πρώτης προσφοράς**

Κατώτατο όριο προσφοράς ορίζεται το ποσόν των τετρακοσίων ευρώ (400,00. €) για κάθε μήνα του πρώτου μισθωτικού έτους.

**5) Εγγυητής**

Ο τελευταίος πλειοδότης υποχρεούται να παρουσιάσει αξιόχρεο εγγυητή, ο οποίος θα υπογράψει τα πρακτικά της δημοπρασίας και έτσι καθίσταται αλληλεγγύως και εις ολόκληρον υπεύθυνος με αυτόν για την εκπλήρωση των όρων της σύμβασης.

**6) Δικαίωμα αποζημίωσης**

Ο τελευταίος πλειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από το αρμόδιο όργανο του δήμου ή της διοικητικής αρχής που έχει αντίστοιχη αρμοδιότητα.

**7) Σύμβαση**

Ο τελευταίος πλειοδότης υποχρεούται όπως εντός δέκα ημερών από την κοινοποίηση, που ενεργείται με αποδεικτικό παραλαβής, της απόφασης της διοικητικής αρχής περί κατακυρώσεως ή εγκρίσεως του αποτελέσματος της δημοπρασίας, να προσέλθει μαζί με τον εγγυητή του για την σύνταξη και υπογραφή της σύμβασης, άλλως και η κατατεθείσα εγγύηση καταπίπτει υπέρ του δήμου χωρίς δικαστική παρέμβαση.

Ενεργείται δε αναπλειστηριασμός εις βάρος του και του εγγυητή του, οι οποίοι ευθύνονται για το μεγαλύτερο τυχόν οικονομικό αποτέλεσμα της δημοπρασίας από αυτό της προηγούμενης.

Μετά το πέρας της παραπάνω προθεσμίας των δέκα ημερών η σύμβαση θεωρείται ότι καταρτίστηκε οριστικά.

**8) Διάρκεια εκμίσθωσης- αναπροσαρμογή μισθώματος**

Η διάρκεια της εκμίσθωσης ορίζεται για πέντε (05)..έτη με δικαίωμα ανανέωσης τα τρία (03).. με τους ίδιους όρους κατόπιν συμφωνίας και των δύο πλευρών.

Το μίσθωμα των ετών των επόμενων του πρώτου έτους, θα αναπροσαρμόζεται ετησίως σύμφωνα με το δείκτη τιμών καταναλωτή επί του μηνιαίου μισθώματος του εκάστοτε προηγούμενου μισθωτικού έτους.

Σαφώς σε κάθε περίπτωση το μηνιαίο μίσθωμα δεν θα μπορεί να είναι κατώτερο από το καταβαλλόμενο.

**9) Προθεσμία καταβολής του Μισθώματος**

Το μίσθωμα θα κατατίθεται σε μηνιαίες δόσεις και μέχρι τις 10η κάθε μηνός στην Ταμειακή Υπηρεσία του Δήμου.

Σε περίπτωση καθυστέρησης καταβολής των μισθωμάτων από τον μισθωτή μέχρι 3 μήνες αυτός θα κηρύσσεται έκπτωτος χωρίς δικαστική διαδικασία και κατάπτωση της εγγυητικής .

**10) Εγγύηση συμμετοχής**

Ουδείς είναι δεκτός στην δημοπρασία, αν δεν προσαγάγει, για την συμμετοχή του στη δημοπρασία, ως εγγύηση στην επιτροπή διενεργείας της δημοπρασίας, γραμμάτιο συστάσεως παρακαταθήκης του Ταμείου Παρακαταθηκών και Δανείων ή εγγυητική επιστολή ανεγνωρισμένης Τράπεζας ή βεβαίωση του Ταμείου Παρακαταθηκών και Δανείων περί παρακαταθέσεως σε αυτό από αυτόν που επιθυμεί να λάβει μέρος στην δημοπρασία ή άλλου ο οποίος ενεργεί για λογαριασμό του διαγωνιζομένου, ομολογιών Δημοσίου, Τραπέζης, ή Οργανισμού κοινής ωφελείας, που αναγνωρίζεται για εγγυοδοσίες, ποσό ίσο προς το ένα δέκατο (1/10) του οριζόμενου ελάχιστου ορίου πρώτης προσφοράς της διακήρυξης, υπολογιζομένου προκειμένου μεν περί χρόνου μικρότερου του έτους για ολόκληρο το χρόνο της μισθώσεως, προκειμένου δε περί χρόνου, μεγαλύτερου του έτους, ενός έτους τουλάχιστον.

Η εγγυητική αυτή επιστολή αντικαθίσταται, μετά την υπογραφή της σύμβασης με άλλη εγγύηση ποσού ίσου προς το ποσοστό 10% επί του επιτευχθέντος μισθώματος, για την εξασφάλιση της έγκαιρης και εντός των από τη διακήρυξη οριζομένων προθεσμιών καταβολής του μισθώματος.

**11) Δικαίωμα συμμετοχής στον Διαγωνισμό**

Δεκτοί στη δημοπρασία γίνονται Έλληνες πολίτες , αλλοδαποί πολίτες, ημεδαπά και αλλοδαπά νομικά πρόσωπα.

**1.ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ: Οι ενδιαφερόμενοι πρέπει να υποβάλλουν:**

**Α) Σε περίπτωση συμμετοχής ΦΥΣΙΚΟΥ ΠΡΟΣΩΠΟΥ**

1. Εγγυητική επιστολή του όρου 3 των όρων συμμετοχής.

2. Φορολογική ενημερότητα που να ισχύει την ημέρα του διαγωνισμού.

3.Ασφαλιστική ενημερότητα( από το Ι.Κ.Α σε περίπτωση απασχόλησης υπαλλήλου και από τον οικείο φορέα ασφάλισης) που να ισχύει την ημέρα του διαγωνισμού.

4. Δημοτική ενημερότητα από το Δήμο Ευρώτα που να ισχύει την ημέρα του διαγωνισμού.

5. Πιστοποιητικό του Πρωτοδικείου περί μη πτώχευσης.

6. Υπεύθυνη δήλωση του Ν. 1599/1986 στην οποία να δηλώνει:

(α) Ότι γνωρίζει τους όρους της προκήρυξης, τους οποίους αποδέχεται πλήρως και ανεπιφυλάκτως .

(β) Ότι αφού επισκέφθηκε τον προς μίσθωση χώρο και έλαβε γνώση των πραγματικών δεδομένων αποδέχεται αυτά χωρίς καμία επιφύλαξη.

7. Απόσπασμα Ποινικού Μητρώου, έκδοσης του τελευταίου τριμήνου γενικής χρήσης.

8. Σε περίπτωση που δεν προσέρχεται ο ίδιος ο ενδιαφερόμενος απαιτείται ειδική εξουσιοδότηση δυνάμει της οποίας θα παρέχεται η εξουσιοδότηση στον εντολοδόχο για τη συμμετοχή στη δημοπρασία του συγκεκριμένου ακινήτου.

**Β) Σε περίπτωση συμμετοχής ΑΝΩΝΥΜΩΝ ΕΤΑΙΡΕΙΩΝ (Α.Ε.)**

1.Αντίγραφο της αρχικής πράξης σύστασης - καταστατικού με όλες τις τροποποιήσεις αυτού εφόσον έχουν γίνει.

2. ΦΕΚ δημοσίευσης της σύστασης της εταιρείας και τυχόν τροποποιήσεων.

3.Πιστοποιητικό/βεβαίωση καταχώρησης από το ΓΕΜΗ

4.Πιστοποιητικό έκδοσης του τελευταίου τριμήνου της αρμόδιας υπηρεσίας ΓΕΜΗ περί των γενόμενων μεταβολών, τροποποιήσεων και καταχωρήσεων, μη λύσεως της εταιρείας, μη θέσεως σε εκκαθάριση κλπ.

5.Ακριβές αντίγραφο Πρακτικού Γενικής Συνέλευσης των Μετόχων περί εκλογής Διοικητικού Συμβουλίου.

6.Ακριβές αντίγραφο Πρακτικού του Διοικητικού Συμβουλίου περί συγκροτήσεως του Διοικητικού Συμβουλίου σε σώμα και εκπροσώπησης της εταιρείας.

7.Ανακοίνωση/Πιστοποιητικό του Επιμελητηρίου - Υπηρεσία Μητρώου/Υπηρεσία Γ.Ε.Μ.Η από την οποία να προκύπτει η εκπροσώπηση της εταιρείας.

8.Πιστοποιητικό του Πρωτοδικείου περί μη πτώχευσης, εκκαθάρισης, αναγκαστικής διαχείρισης, περί μη θέσεως σε διαδικασία συνδιαλλαγής.

9.Φορολογική ενημερότητα της εταιρείας που να ισχύει την ημέρα του διαγωνισμού.

10.Ασφαλιστική ενημερότητα της εταιρείας που να ισχύει την ημέρα του διαγωνισμού.

11. Δημοτική ενημερότητα από τον Δήμο Ευρώτα περί μη οφειλής της εταιρίας που να ισχύει την ημέρα του διαγωνισμού.

12. Υπεύθυνη δήλωση του Ν. 1599/1986 στην οποία ο νόμιμος εκπρόσωπος της εταιρείας να δηλώνει:

(α) Ότι γνωρίζει τους όρους της προκήρυξης, τους οποίους αποδέχεται πλήρως και ανεπιφυλάκτως .

(β) Ότι αφού επισκέφθηκε τον προς μίσθωση χώρο και έλαβε γνώση των πραγματικών δεδομένων αποδέχεται αυτά χωρίς καμία επιφύλαξη.

13. Απόσπασμα Ποινικού Μητρώου, έκδοσης του τελευταίου τριμήνου, από το οποίο να προκύπτει ότι ο διευθύνων σύμβουλος καθώς και όλα τα μέλη του Διοικητικού Συμβουλίου δεν έχουν καταδικασθεί με αμετάκλητη δικαστική απόφαση για συμμετοχή σε εγκληματική οργάνωση, δωροδοκία, απάτη, νομιμοποίηση εσόδων από παράνομες δραστηριότητες, για κάποιο από τα αδικήματα του Αγορανομικού Κώδικα σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας.

14. Ακριβές αντίγραφο Πρακτικού Δ.Σ. περί απόφασης του Δ.Σ. συμμετοχής της εταιρείας στον παρόντα διαγωνισμό και παροχή εξουσιοδότησης στο νόμιμο εκπρόσωπο της εταιρείας να συμμετέχει σε αυτόν, ενώ στην περίπτωση παροχής εξουσιοδότησης προς τρίτο πρόσωπο, απαιτείται η προσκόμιση ειδικού συμβολαιογραφικού πληρεξουσίου.

**Γ) Σε περίπτωση συμμετοχής ΕΤΑΙΡΕΙΩΝ ΠΕΡΙΟΡΙΣΜΕΝΗΣ ΕΥΘΥΝΗΣ (Ε.Π.Ε.) – ΙΔΙΩΤΙΚΩΝ ΚΕΦΑΛΑΙΟΥΧΙΚΩΝ ΕΤΑΙΡΕΙΩΝ (Ι.Κ.Ε.) – ΠΡΟΣΩΠΙΚΩΝ ΕΤΑΙΡΕΙΩΝ (Ο.Ε. και Ε.Ε.)**

1.Αντίγραφο της αρχικής πράξης σύστασης - καταστατικού με όλες τις τροποποιήσεις αυτού εφόσον έχουν γίνει.

2.Πιστοποιητικό Πρωτοδικείου για την καταχώρηση του καταστατικού στα βιβλία Εταιρειών του Πρωτοδικείου καθώς και των τυχόν τροποποιήσεων.

3.Πιστοποιητικό/βεβαίωση καταχώρησης από το ΓΕΜΗ.

4.Ανακοίνωση/Πιστοποιητικό του Επιμελητηρίου - Υπηρεσία Μητρώου/Υπηρεσία Γ.Ε.Μ.Η από την οποία να προκύπτει η εκπροσώπηση της εταιρείας.

5. Πιστοποιητικό έκδοσης του τελευταίου τριμήνου της αρμόδιας υπηρεσίας ΓΕΜΗ περί των γενόμενων μεταβολών, τροποποιήσεων και καταχωρήσεων, μη λύσεως της εταιρείας, μη θέσεως σε εκκαθάριση κλπ.

6.Πιστοποιητικό του Πρωτοδικείου περί μη πτώχευσης, εκκαθάρισης, αναγκαστικής διαχείρισης, περί μη θέσεως σε διαδικασία συνδιαλλαγής.

7.Φορολογική ενημερότητα της εταιρείας που να ισχύει την ημέρα του διαγωνισμού.

8.Ασφαλιστική ενημερότητα της εταιρείας που να ισχύει την ημέρα του διαγωνισμού.

9.Δημοτική ενημερότητα από τον Δήμο Ευρώτα περί μη οφειλής της εταιρίας που να ισχύει την ημέρα του διαγωνισμού.

10.Υπεύθυνη δήλωση του Ν. 1599/1986 στην οποία ο νόμιμος εκπρόσωπος της εταιρείας να δηλώνει:

(α) Ότι γνωρίζει τους όρους της προκήρυξης, τους οποίους αποδέχεται πλήρως και ανεπιφυλάκτως .

(β) Ότι αφού επισκέφθηκε τον προς μίσθωση χώρο και έλαβε γνώση των πραγματικών δεδομένων αποδέχεται αυτά χωρίς καμία επιφύλαξη.

11. Απόσπασμα Ποινικού Μητρώου, έκδοσης του τελευταίου τριμήνου, από το οποίο να προκύπτει ότι ο διαχειριστής της εταιρείας δεν έχει καταδικασθεί με αμετάκλητη δικαστική απόφαση για συμμετοχή σε εγκληματική οργάνωση, δωροδοκία, απάτη, νομιμοποίηση εσόδων από παράνομες δραστηριότητες, για κάποιο από τα αδικήματα του Αγορανομικού Κώδικα σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας.

12. Απόφαση των εταίρων για συμμετοχή στον παρόντα διαγωνισμό και παροχή εξουσιοδότησης στο νόμιμο εκπρόσωπο της εταιρείας να συμμετέχει σε αυτόν, ενώ στην περίπτωση παροχής εξουσιοδότησης προς τρίτο πρόσωπο, απαιτείται η προσκόμιση ειδικού συμβολαιογραφικού πληρεξουσίου.

**Δ) Σε περίπτωση συμμετοχής ΣΥΝΕΤΑΙΡΙΣΜΩΝ**

1.Αντίγραφο της αρχικής πράξης σύστασης - καταστατικού με όλες τις τροποποιήσεις αυτού εφόσον έχουν γίνει, επικυρωμένα από το Ειρηνοδικείο.

2.Αντίγραφο απόφασης του Ειρηνοδικείου με την οποία εγκρίθηκε το καταστατικό ως και κάθε άλλη απόφαση τροποποίησης αυτού.

3.Πιστοποιητικό του αρμόδιου Ειρηνοδικείου για τις τυχόν τροποποιήσεις του καταστατικού.

4. Απόσπασμα αρχαιρεσιών Εφορευτικής Επιτροπής.

5.Απόσπασμα αποφάσεως Γενικής Συνέλευσης περί εκλογής εφορευτικής επιτροπής και απόσπασμα πρακτικού για το αποτέλεσμα των αρχαιρεσιών.

6.Απόσπασμα αποφάσεως του Δ.Σ. περί εκλογής Προέδρου, Αντιπροέδρου, Γραμματέα και Ταμία.

7.Πιστοποιητικό του αρμόδιου Δικαστηρίου ότι δεν έχει προσβληθεί το κύρος της εκλογής των μελών του Δ.Σ. από την Γ.Σ.

8.Πιστοποιητικό του Πρωτοδικείου περί μη πτώχευσης, εκκαθάρισης, αναγκαστικής διαχείρισης, περί μη θέσεως σε διαδικασία συνδιαλλαγής.

9.Φορολογική ενημερότητα του Συνεταιρισμού που να ισχύει την ημέρα του διαγωνισμού.

10. Ασφαλιστική ενημερότητα του Συνεταιρισμού που να ισχύει την ημέρα του διαγωνισμού.

11. Δημοτική ενημερότητα από τον Δήμο Ευρώτα περί μη οφειλής του Συνεταιρισμού που να ισχύει την ημέρα του διαγωνισμού

12. Υπεύθυνη δήλωση του Ν. 1599/1986 στην οποία θα δηλώνει ότι «έλαβα γνώση των όρων της αριθ. 12.980/19-10-2022 διακήρυξης και ότι τους αποδέχομαι πλήρως και ανεπιφύλακτα».

13.Απόσπασμα Ποινικού Μητρώου, έκδοσης του τελευταίου τριμήνου, των μελών του Διοικητικού Συμβουλίου του Συνεταιρισμού, από το οποίο να προκύπτει ότι δεν έχουν καταδικασθεί με αμετάκλητη δικαστική απόφαση για συμμετοχή σε εγκληματική οργάνωση, δωροδοκία, απάτη, νομιμοποίηση εσόδων από παράνομες δραστηριότητες, για κάποιο από τα αδικήματα του Αγορανομικού Κώδικα σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας.

14.Ακριβές αντίγραφο Πρακτικού Δ.Σ. περί απόφασης του Δ.Σ. συμμετοχής του Συνεταιρισμού στον παρόντα διαγωνισμό και παροχή εξουσιοδότησης στο νόμιμο εκπρόσωπο της εταιρείας να συμμετέχει σε αυτόν, ενώ στην περίπτωση παροχής εξουσιοδότησης προς τρίτο πρόσωπο, απαιτείται η προσκόμιση ειδικού συμβολαιογραφικού πληρεξουσίου.

**2.ΕΓΓΥΗΤΗΣ**

Για να γίνει όποιος επιθυμεί δεκτός στη δημοπρασία πρέπει να παρουσιάσει αξιόχρεο εγγυητή που θα δηλώσει ότι αποδέχεται την εγγύηση και ο οποίος θα υπογράψει μαζί με τον πλειοδότη τα πρακτικά της δημοπρασίας και μετά από νόμιμη έγκριση της σύμβασης μισθώσεως. Ο εγγυητής θα ευθύνεται αλληλεγγύως και εις ολόκληρον με το μισθωτή για την εκπλήρωση των όρων της συμβάσεως, παραιτούμενος του ευεργετήματος της διαιρέσεως και διζήσεως.

Ο εγγυητής κατά την ημερομηνία διεξαγωγής της δημοπρασίας οφείλει να προσκομίσει:

1. Φορολογική ενημερότητα που να ισχύει την ημέρα του διαγωνισμού.
2. Ασφαλιστική ενημερότητα (από το Ι.Κ.Α σε περίπτωση απασχόλησης υπαλλήλου και από τον οικείο φορέα ασφάλισης) που να ισχύει την ημέρα του διαγωνισμού.
3. Δημοτική ενημερότητα από το Δήμο Ευρώτα που να ισχύει την ημέρα του διαγωνισμού.
4. Πιστοποιητικό του Πρωτοδικείου περί μη πτώχευσης.
5. Υπεύθυνη δήλωση του Ν. 1599/1986 στην οποία να δηλώνει:

Ότι γνωρίζει τους όρους της προκήρυξης, τους οποίους αποδέχεται πλήρως και ανεπιφυλάκτως .

1. Απόσπασμα Ποινικού Μητρώου, έκδοσης του τελευταίου τριμήνου, γενικής χρήσης.

**12) Υποχρεώσεις μισθωτή**

Ο μισθωτής υποχρεούται να διατηρεί και διαφυλάσσει την κατοχή του μισθίου, τις υπέρ αυτού δουλειές, τα όρια αυτού και εν γένει το μίσθιο, σε καλή κατάσταση, προστατεύοντας αυτό απέναντι σε κάθε καταπάτηση, διαφορετικά ευθύνεται σε αποζημίωση.

Ο μισθωτής υποχρεούται με τη λήξη της μίσθωσης, να παραδώσει το μίσθιον στην κατάσταση στην οποία το παρέλαβε, διαφορετικά ευθύνεται σε αποζημίωση.

**13) Αναμίσθωση – Υπεκμίσθωση**

Σιωπηρή αναμίσθωση, ως και υπεκμίσθωση του μισθίου από τον μισθωτή απαγορεύεται απολύτως.

**14) Ευθύνη Δήμου**

Ο δήμος δεν ευθύνεται έναντι του μισθωτού για την πραγματική κατάσταση στην οποία βρίσκεται το μίσθιο, της οποίας τεκμαίρεται ότι έχει λάβει γνώση, ούτε για την ύπαρξη οποιασδήποτε δουλείας επί του κτήματος, ούτε, συνεπώς, υποχρεούται στην επιστροφή ή μείωση του μισθώματος, ούτε στη λύση της μισθώσεως.

**15) Υποχρεώσεις Μισθωτή**

* Ο μισθωτής υποχρεούται να διατηρεί το μίσθιο σε καλή κατάσταση διαφορετικά ευθύνεται σε αποζημίωση για τυχόν φθορές έξω από την συνήθη χρήση του μισθίου καθώς και τον καθαρισμό του περιβάλλοντος χώρου.
* Ο μισθωτής υποχρεούται να επιμελείται προσωπικά την λειτουργία του αναψυκτηρίου και το οποίο θα λειτουργεί υποχρεωτικά όλο το χρόνο
* Ο Δήμος δεν ευθύνεται έναντι του μισθωτού για την πραγματική κατάσταση την οποία θεωρείται ότι έχει λάβει γνώση ούτως και συνεπώς ο Δήμος δεν υποχρεούται σε επιστροφή ή μείωση του μισθώματος
* Ο μισθωτής υποχρεούται με την λήξη της μισθώσεως να παραδώσει το μίσθιο στην κατάσταση που το παρέλαβε, διαφορετικά ευθύνεται σε αποζημίωσης ανάλογη των ζημιών που θα καταγραφούν από την τεχνική υπηρεσία του Δήμου
* Μετά την λήξη της μίσθωσης οι βελτιώσεις ή προσθήκες του μισθίου που έχει κάνει ο μισθωτής, θα παραμείνουν στο Δήμο άνευ ουδεμίας αποζημίωσης του μισθωτή. Τέτοιες θεωρούνται αυτές που δεν μπορούν να αφαιρεθούν από το μίσθιο χωρίς βλάβη ή φθορά αυτού.
* Τον μισθωτή θα βαρύνουν η κατανάλωση ηλεκτρικού ρεύματος, ύδατος καθώς και και κάθε φόρος ή τέλος που απορρέει από τις ισχύουσες διατάξεις και την μισθωτή σχέση

**16) Δημοσίευση Διακήρυξης**

Η διακήρυξη θα δημοσιευθεί με φροντίδα του δημάρχου τουλάχιστον δέκα ημέρες πριν από τη διενέργεια της δημοπρασίας με τοιχοκόλληση αντιγράφου αυτής στον πίνακα ανακοινώσεων του δημοτικού καταστήματος και στο δημοσιότερο μέρος της έδρας του δήμου Ευρώτα, καθώς και στο δημοτικό κατάστημα του Δήμου Αθηναίων και στο δημοσιότερο μέρος της έδρας του, συντασσομένου αποδεικτικού δύο μαρτύρων.

**17) Επανάληψη της δημοπρασίας**

Η δημοπρασία επαναλαμβάνεται οίκοθεν από τον δήμαρχο εάν δεν παρουσιάσθηκε κατ' αυτήν πλειοδότης.

Η δημοπρασία επαναλαμβάνεται κατόπιν αποφάσεως του δημοτικού συμβουλίου όταν:

α) το αποτέλεσμα αυτής δεν εγκριθεί από την Οικονομική επιτροπή ή το δημοτικό συμβούλιο ή την αρμόδια Διοικητική αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας

β) μετά την κατακύρωση της δημοπρασίας, ο τελευταίος πλειοδότης και ο εγγυητής του αρνούνται να υπογράψουν τα πρακτικά, ή τη σύμβαση μίσθωσης επίσης όταν μετά την κοινοποίηση στον τελευταίο πλειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Στην περίπτωση (β) η δημοπρασία, επαναλαμβάνεται εις βάρος του τελευταίου πλειοδότη και του εγγυητή αυτού, ως ελάχιστον δε όριο προσφοράς ορίζεται το επ' ονόματι τούτου κατακυρωθέν ποσόν, δυνάμενο να μειωθεί με απόφασης του δημοτικού συμβουλίου.

Η επαναληπτική δημοπρασία γνωστοποιείται με περιληπτική διακήρυξη του δημάρχου αναφερομένης στους όρους της πρώτης διακήρυξης και δημοσιευομένης, πέντε (5) τουλάχιστον ημέρας προ της ημέρας της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

**18) Πληροφόρηση ενδιαφερομένων**

Πληροφορίες για τη δημοπρασία παρέχονται από το Γραφείο του Δήμου Ευρώτα., κατά τις εργάσιμες ημέρες και ώρες .

Διεύθυνση : Σκάλα Λακωνίας

Πληροφορίες : Κομπόγεωργα Μαρία, Στεφανάκη Ελευθερία

Τηλέφωνο.:2735360038-2735360023

E-mail: mkombogeorga@1499.syzefxis.gov.gr, e.stefanaki@evrotas.gov.gr

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση τους .

**Ο ΔΗΜΑΡΧΟΣ**

**ΒΕΡΔΟΣ ΔΗΜΟΣ**